《次韵前人寒食》
宋代·陈著

今年寒食倍心寒，不独松楸感涕潸。
青草遥悲新瘗冢，苍梧错认旧来山。
人生醉梦乾坤里，时节晦冥风雨閒。
只有杜鹃知此意，傍云啼去又啼还。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。